Werknesh Kidane

| Mitalit | Mitalit | Mitalit |  |
| --- | --- | --- | --- |
|  Werknesh Kidane Lontoon olympialaisissa 2012 |  Werknesh Kidane Lontoon olympialaisissa 2012 |  Werknesh Kidane Lontoon olympialaisissa 2012 |  |
Maa:   Etiopia
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Pariisi 2003 | 10 000 m |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Kultaa | Oostende 2001 | lyhyt matka  joukkuekilpailu |  |
|  Kultaa | Dublin 2002 | lyhyt matka  joukkuekilpailu |  |
|  Kultaa | Lausanne 2003 | pitkä matka |  |
|  Kultaa | Lausanne 2003 | pitkä matka  joukkuekilpailu |  |
|  Kultaa | Bryssel 2004 | lyhyt matka  joukkuekilpailu |  |
|  Kultaa | Bryssel 2004 | pitkä matka  joukkuekilpailu |  |
|  Kultaa | Saint-Étienne / Saint-Galmier 2005 | lyhyt matka  joukkuekilpailu |  |
|  Kultaa | Saint-Étienne /  Saint-Galmier 2005 | pitkä matka  joukkuekilpailu |  |
|  Hopeaa | Dublin 2002 | lyhyt matka |  |
|  Hopeaa | Lausanne 2003 | lyhyt matka |  |
|  Hopeaa | Lausanne 2003 | lyhyt matka  joukkuekilpailu |  |
|  Hopeaa | Saint-Étienne /  Saint-Galmier 2005 | lyhyt matka |  |
|  Hopeaa | Bydgoszcz 2010 | joukkuekilpailu |  |
|  Pronssia | Bryssel 2004 | pitkä matka |  |
|  Pronssia | Saint-Étienne /  Saint-Galmier 2005 | pitkä matka |  |
| Afrikan kisat  | Afrikan kisat  | Afrikan kisat  |  |
|  Hopeaa | Abuja 2003 | 10 000 m |  |
Werknesh Kidane (s. 21. marraskuuta 1981 Maychew, Tigray, Etiopia) on etiopialainen kestävyys- ja maastojuoksija.
Kidane aloitti kilpailemisen kansainvälisellä tasolla vuonna 1997, jolloin hän sijoittui maastojuoksun MM-kilpailuissa Torinossa nuorten sarjassa 13:nneksi ja sai joukkuekilpailussa pronssia. Vuonna 1998 hän voitti Marrakechin maastojuoksun MM-kisoissa nuorten sarjassa pronssia ja joukkuekultaa. Hän oli samana vuonna Annecyn nuorten MM-kisoissa 5 000 metrin juoksussa viides. Seuraavana vuonna hän voitti Belfastin maastojuoksun MM-kisoissa nuorten mestaruuden sekä henkilökohtaisessa että joukkuekilpailussa. Hän osallistui Sevillan MM-kisoihin, joissa karsiutui 5 000 metrin alkuerissä. Johannesburgin Afrikan kisoissa hän oli samalla matkalla neljäs.
Vuonna 2000 Kidane sijoittui Vilamouran maastojuoksun MM-kisoissa nuorten sarjassa yhdeksänneksi. Hän oli viidenneksi paras etiopialainen, joten hänen sijoitustaan ei huomioitu joukkuekilpailussa, jossa Etiopia oli toinen. Sydneyn olympialaisissa hän oli 5 000 metrillä seitsemäs. Kidane kilpaili Lissabonin sisäratojen MM-kisoissa 2001 3 000 metrin juoksussa sijoittuen yhdeksänneksi. Oostenden maastojuoksun MM-kilpailuissa hän juoksi aikuisten sarjassa ja oli lyhyellä matkalla viides sekä sai joukkuekilpailussa kultaa. Samana vuonna hän karsiutui Edmontonin MM-kisoissa 5 000 metrin alkuerissä.
Kidane voitti vuonna 2002 maastojuoksun MM-kisoissa Dublinissa hopeaa lyhyellä matkalla ja kultaa joukkuekilpailussa. Kauden päättäneessä IAAF:n GP-finaalissa hän oli 3 000 metrillä yhdeksäs. Seuraavana vuonna hän osallistui Lausannen maastojuoksun MM-kisoissa molemmille matkoille. Pitkällä matkalla hän voitti kultaa sekä henkilökohtaisessa että joukkuekilpailussa, lyhyellä matkalla hopeaa molemmissa kategorioissa. Pariisin MM-kisoissa hän voitti hopeaa 10 000 metrin juoksussa ajalla 30.07,15. Myöhemmin samana vuonna hän sijoittui neljänneksi IAAF:n yleisurheilufinaalissa 5 000 metrillä. Abujan Afrikan kisoissa hän sai 10 000 metrillä hopeaa ajalla 32.37,35.
Vuonna 2004 Kidane voitti Brysselin maastojuoksun MM-kisoissa pronssia pitkältä matkalta ja sijoittui lyhyellä matkalla neljänneksi. Etiopia voitti molemmat joukkuekilpailut. Ateenan olympialaisissa hän oli 10 000 metrillä neljäs ja IAAF:n yleisurheilufinaalissa samana vuonna 5 000 metrillä viides. Vuonna 2005 hän voitti maastojuoksun MM-kisoissa pitkällä matkalla pronssia ja lyhyellä matkalla hopeaa sekä molemmissa joukkuekilpailuissa kultaa. Helsingin MM-kisoissa hän oli 10 000 metrillä kuudes.
Kidane juoksi Bydgoszczin maastojuoksun MM-kisoissa 2010 yhdeksänneksi. Joukkuekilpailussa hän voitti hopeaa. Lontoon olympialaisissa 2012 hän oli 10 000 metrillä neljäs.
Kidane asuu Etiopian pääkaupungissa Addis Abebassa. Hänen vanhempansa asuvat Aksumin kaupungissa Tigrayssä. Kidane on naimisissa kestävyysjuoksija Gebre-egziabher Gebremariamin kanssa.